Kuierwenke: Raad met peste | Netwerk24
Kuierwenke: Raad met peste
Ek het altyd wildeknoffel tussen-in my groente geplant. Dit het die molle ook sommer weggehou.
Baie insekte hou nie van sterk reuke nie, so ek plant sitronella, mint, basiliekruid en ander kruie rondom my tuin om hulle weg te hou.
Lucille Plaatjes, Paarl
Kruipende insekte soos slakke en wurms val van die grond af aan, so maak dit gevaarlik vir hulle. Ek gooi gebreekte eierdoppe om my plante om die gediertes weg te hou.
Johanna Kreep, Vredenburg
Ek vang paddas en laat hulle los in my tuin. Hulle is mal oor insekte en dit werk vir ons. Ek het ook 'n bakkie met kos en water vir voëltjies en hulle doen sommer die vangwerk vir my.
Solet Pansegrouw, Vereeniging
Moenie jou groentetuin te vol plant nie. Insekte hou van knus huisies en dis ook moeiliker om hulle te sien as daar te veel goed geplant is.